User:Bob Hates Eve/sandbox

= Neptun KRÉTA = A KRÉTA, teljes nevén Köznevelési Regisztrációs és Tanulmányi Alaprendszer, a köznevelési intézmények oktatásszervezői feladatait támogató szoftver, amely a köznevelés más rendszereivel integráltan és adaptívan együttműködik.

Előnye, hogy állandóan követi az aktuális jogszabályokat, a rendszer minden iskolatípus esetén használható, kezeli a pedagógusok munkaidő-elszámolását és tartalmaz egy hitelesített iktató- és iratkezelő rendszert.

Előzményei
A 2013 előtti években az iskolák normatív támogatást kaptak, hogy az akkreditált adminisztrációs szoftverek közül a nekik tetszőt beszerezhessék.

A 2013-2014-es tanévre, az oktatási kormányzat kiválasztott egy rendszert, a Magisztert, amelynek egy évre 543 millióért vették meg a licencét. Az (időközben tavaly az Oktatási Hivatalba olvadt) Educatio Kft. saját üzemeltetésbe vette, és ingyenesen biztosította az iskoláknak.

A Magisztert 2014. január 1-től vezették be, de sok tanár panaszkodott a Magiszterre, szerintük a felülete idejétmúlt, nehezen átlátható volt, és tele volt hibákkal a rendszer. A bevezetése meglehetősen akadozva is indult, olyannyira, hogy volt, ahol inkább visszaálltak papíralapú adminisztrációra. 2014 nyarán aztán a kormány mégis elengedte a Magiszter kezét. Végül az Educatio feladatul kapta, hogy a 2014-2015-ös tanévre az összes, akkor használatban lévő rendszer licencét vegyék meg az iskoláknak, amelyek egy listáról kiválaszthatják, melyiket szeretnék használni.

A 2015-2016-os tanév előtt készítettek egy felmérést arról, hogy melyik szoftver lett a legnépszerűbb a támogatottak közül. Mivel az @Napló mögött állt a legtöbb iskola, abban az évben már csak ezt támogatták és üzemeltették.

Az Educatio 2015 nyarán írt ki közbeszerzést egy új rendszerre. A pályázatot viszont nem hirdették meg nyilvánosan, csak egyetlen céget, az SDA Informatika Zrt-t hívták meg, mert a Neptun örökös licence már 2004 óta az államnál van, így csak ennek a rendszernek a továbbfejlesztését kellett megrendelni. Ennek a pályázatnak az eredménye lett a KRÉTA.



Kötelezővé tétele
2018. augusztus 15-én az Emberi Erőforrások Minisztere jóváhagyta a KRÉTA rendszert, mint a kötelező tanügyi nyilvántartást felváltó elektronikus adatnyilvántartást.

A Nemzeti Köznevelési Törvény alapján csak a KRÉTA e-naplóban lehet a jogszabálynak megfelelően elektronikus úton vezetni az osztály- és csoportnaplókat.

Biztonság
Sokan kritizálják az KRÉTA elektronikus napló modulját adat-biztonsági szempontjából, mert sok iskolában a születési dátum a diákok jelszava, akiknek nagy része ezt soha nem változtatja meg. Igazából az aktuális intézmény dönti el, a diákok jelszavát, de alapértelmezettként a születési dátumot kínálja fel a KRÉTA.

A rendszer akadozása
Hajnal Gabriella, a Klebelsberg Központ elnöke szerint teljesen zökkenőmentesen működik, az iskolai rendszergazdák viszont szinte havonta panaszkodnak kimaradásokra.

Mobil applikáció
Az alkalmazást a diákok kimagasló része negatívan értékelte. A legtöbben az értesítések kiszámíthatatlanságát és a lassú felhasználói élményt kritizálják.

Az e-napló modul
A KRÉTA több feladatot is ellát, de legtöbben az e-napló funkciója miatt ismerik. Ez szülők és diákok számára elérhető a KRÉTA internetes felületén, böngészőből, illetve az eKréta alkalmazásból Android-os és iOS-es okostelefonról.

A Kréta ellenőrző alapjaiban hasonlít az adminisztrációs rendszerek online ellenőrzőihez. Ebben tekinthetik meg a diákok és szüleik, gondviselőik a tanulók jegyeit, mulasztásait. Az új rendszer nagy előnye, hogy a diákok számára is automatikusan jelzi az órarendben az elmaradó órákat, helyettesítéseket, teremváltoztatásokat.

Használata
A KRÉTA elektronikus naplót a közoktatásban és szakképzésben is hatékonyan lehet használni, az általános iskoláktól kezdve egészen a különböző szakképző intézményekig.

A KRÉTA használható:


 * óvodákban
 * általános iskolákban
 * gimnáziumokban
 * szakközépiskolákban
 * kollégiumokban